ไม่ได้กินสตาร์บัคส์นานละ พอดีได้คูปอง 1 แถม 1 มาเลยมาใช้สิทธิ์ก่อนหมดเขต วันนี้มาใช้สิทธิ์ที่สาขาบ้านสีลม พิกัดอยู่ข้าง ๆ โรงแรมฮอลิเดย์อินน์ สีลม 
สาขานี้บรรยากาศดีน่านั่ง มีมุม Starbucks Reserve ด้วย แต่ไม่ได้ลองละ เราสั่งเมนูคาปูชิโน่ร้อนไป ใช้คูปอง 1 แถม 1 นั่งทานในร้าน 1 แก้ว Take Away 1 แก้ว คาปูชิโน่ร้อนไซส์เล็กแก้วละ 115 บ.  น้องพนักงานแนะนำให้ลองเปลี่ยนเมล็ดกาแฟเป็น Kati kati Blend (เพิ่ม 15 บ.) 
เมล็ดกาแฟตัวนี้เป็นของเคนย่า จะให้กลิ่นเครื่องเทศแบบสดชื่น ๆ นิดหน่อย เป็นกลิ่นอ่อน ๆ นะ แล้วก็เหลือบไปเห็น Bagel Ball ชิ้นละ 45 บ. มี 3 รส คือเพลนครีมชีส , ฮันนีครีมชีส และ เฮิร์ปครีมชีส เราเลือกเฮิร์ปครีมชีสมาลองชิม 1 ชิ้น ตัวเบเกิลทำเป็นลูกกลม ๆ เหมือนขนมปัง เนื้อยังไม่เหนียวเท่าไหร่ เฮิร์ปครีมชีสหอมดีอันนี้ชอบ
มื้อนี้กาแฟ 2 แก้ว + ขนม 1 ชิ้น จ่ายเบา ๆ 175 บ. ขอบคุณส่วนลดจากคูปอง 1 แถม 1 ด้วยจ้า